একটা সময় শুধুমাত্র পামেলা অ্যান্ডারসনকে লাইফগার্ডের লাল পোশাকে দেখবে বলে সদ্য গোঁফের রেখা ওঠা কত চোখ কেব্‌ল টেলিভিশনের পরদায় চোখ রাখত। হ্যান্ডসাম ডেভিড হ্যাসেলহফের মতো খালি গা আর ওই লাল শর্টসটা পরবে ভাবত। একটু টেনশনে এদিক-ওদিক ভাল করে পরীক্ষা করে নিয়ে, কেউ চলে আসছে কিনা দেখে নিয়ে রিমোটে কত কী-ই না নিয়ন্ত্রণ করত। সেই প্রজন্মের অনেকেই এখন প্রাপ্তবয়স্ক। তারাই ‘বেওয়াচ’এর বড় পরদা সংস্করণ দেখব বলে গিয়েছিল। কিন্তু কী আশ্চর্য! সেই জাদুটাই তো নেই। পামেলা অ্যান্ডারসনের মতো কেউই তো নেই! কাকে দেখব বলতে পারেন?